Az Európai Parlament, az Európai Unió Tanácsa és az Európai Bizottság együttes nyilatkozata

Az EU 2022. évi jogalkotási prioritásai

(2021/C 514 I/01)

Az elmúlt két évben Uniónk a Covid19-világjárvány messzemenő hatásaival szembesült, amelyekhez az éghajlatváltozás és zavart keltő globális események egyre nyilvánvalóbb katasztrofális következményei társultak. Megmutattuk, hogy gyors és határozott közös fellépéssel úrrá lehetünk az ilyen nagy horderejű kihívásokon.

Az előrejelzések szerint a 2021–2027-es időszakra szóló hosszú távú uniós költségvetés, a NextGenerationEU, valamint a Helyreállítási és Rezilienciaépítési Eszköz segítségével Európa gazdasága az eredetileg vártnál gyorsabban élénkül. E történelmi jelentőségű eszközök egyedülálló lehetőséget biztosítanak számunkra ahhoz, hogy megerősödve kerüljünk ki a világjárvány okozta válságból, gazdaságainkat és társadalmainkat méltányosabbá, zöldebbé és digitálisabbá tegyük, továbbá lehetőségeket és munkahelyeket teremtsünk egy olyan Európa számára, amelyben polgáraink élni akarnak.

A 2020–2024-es időszak szakpolitikai célkitűzéseiről és prioritásairól szóló, a három intézmény által első ízben elfogadott együttes következtetésekben (1) vázolt stratégiai jövőkép, amely egy új erőre kapó és reziliensebb Uniót vetít előre, a továbbiakban is iránymutatásul szolgál számunkra. Az EU rezilienciájának javítása – többek között az egészségügy és a kiberbiztonság terén – kulcsfontosságú lesz ahhoz, hogy ez az átalakulás kézzelfogható valósággá váljon. Érdekeinek és értékeinek jobb védelme, valamint az új globális környezet alakításának elősegítése érdekében meg kell majd erősítenünk Európa önálló fellépésre való képességét és globális befolyását. Európa jövője érdekében oltalmaznunk kell és meg kell védenünk alapvető értékeinket és a jogállamiságot az Unión és tagállamain belül.

Kontinensünk átalakulása csak akkor valósulhat meg, ha abba polgáraink is beleegyeznek. Lehetőséget biztosítottunk arra, hogy az Európa jövőjéről szóló konferencia keretében hallassák véleményüket. Továbbra is elkötelezettek vagyunk aziránt, hogy a konferencia eredményei nyomán intézkedéseket hozzunk.

Az intézményi ciklus félidejéhez közeledve egyre nagyobb hangsúly helyeződik a megvalósításra és a végrehajtásra. Ez végső soron hozzájárul majd ahhoz, hogy Európával kapcsolatos jövőképünk valóra váltásával jobbá tegyük a polgárok mindennapi életét. Ez a 2022-re szóló együttes nyilatkozat, amely a 2021. évi vállalásainkra és eredményeikre épül, tanúsítja közös elhatározásunkat, hogy megvalósítjuk az együttes következtetésekben foglalt szakpolitikai célkitűzéseket és prioritásokat.

Ezzel az együttes nyilatkozattal azokra az alapvető jogalkotási javaslatokra (2) hívjuk fel a figyelmet, amelyekkel kapcsolatban a három intézmény mindent megtesz annak érdekében, hogy 2022 vége előtt a lehető legnagyobb előrelépés történjen. Ez egyaránt vonatkozik azokra a kezdeményezésekre, amelyeket a társjogalkotók jelenleg tárgyalnak, és azokra is, amelyeket az Európai Bizottság 2022 őszéig terjeszt majd elő.

A három intézmény megállapodik abban, hogy 2022-ben kiemelt prioritásként kezelik a következő kulcsfontosságú szakpolitikai célkitűzéseket:

Emlékeztetünk továbbá a következő vállalásainkra:

A három intézmény vállalja, hogy a kölcsönös bizalom és tisztelet elvének megfelelően és az együttműködés szellemében munkálkodik a 2022. évi közös prioritások megvalósításán. Biztosítani fogjuk továbbá a hatályos jogszabályok megfelelő végrehajtását és érvényesítését is.

Eltökélten fogunk dolgozni azért, hogy polgáraink számára zöldebb, méltányosabb, erősebb, digitálisabb és reziliensebb Európát hozzunk létre: egy olyan Uniót, amely senkit sem hagy hátra, és amely mind külföldön, mind otthon határozottan kiáll alapvető értékei mellett.

Az Európai Parlament, az Európai Unió Tanácsa, illetve az Európai Bizottság elnökeként szorosan nyomon fogjuk követni, hogy ennek az együttes nyilatkozatnak a végrehajtására a megfelelő időben és hatékony módon kerül-e sor.

Съставено в Брюксел на шестнадесети декември две хиляди двадесет и първа година.

Hecho en Bruselas, el dieciseis de diciembre de dos mil veintiuno.

V Bruselu dne šestnáctého prosince dva tisíce dvacet jedna.

Udfærdiget i Bruxelles den sekstende december to tusind og enogtyve.

Geschehen zu Brüssel am sechzehnten Dezember zweitausendeinundzwanzig.

Kahe tuhande kahekümne esimese aasta detsembrikuu kuueteistkümnendal päeval Brüsselis.

Έγινε στις Βρυξέλλες, στις δέκα έξι Δεκεμβρίου δύο χιλιάδες είκοσι ένα.

Done at Brussels on the sixteenth day of December in the year two thousand and twenty one.

Fait à Bruxelles, le seize décembre deux mille vingt et un.

Arna dhéanamh sa Bhruiséil, an séú lá déag de mhí na Nollag sa bhliain dhá mhíle fiche agus a haon.

Sastavljeno u Bruxellesu šesnaestog prosinca godine dvije tisuće dvadeset prve.

Fatto a Bruxelles, addì sedici dicembre duemilaventuno.

Briselē, divi tūkstoši divdesmit pirmā gada sešpadsmitajā decembrī.

Priimta du tūkstančiai dvidešimt pirmų metų gruodžio šešioliktą dieną Briuselyje.

Kelt Brüsszelben, a kétezer-huszonegyedik év december havának tzenhatodik napján.

Magħmul fi Brussell, fis-sittax-il jum ta’ Diċembru fis-sena elfejn u wieħed u għoxrin.

Gedaan te Brussel, zestien december tweeduizend eenentwintig.

Sporządzono w Brukseli dnia szesnastego grudnia roku dwa tysiące dwudziestego pierwszego.

Feito em Bruxelas, em dezasseis de dezembro de dois mil e vinte e um.

Întocmit la Bruxelles la șaisprezece decembrie două mii douăzeci și unu.

V Bruseli šestnásteho decembra dvetisícdvadsaťjeden.

V Bruslju, šestnajstega decembra dva tisoč enaindvajset.

Tehty Brysselissä kuudentenatoista päivänä joulukuuta vuonna kaksituhattakaksikymmentäyksi.

Som skedde i Bryssel den sextonde december år tjugohundratjugoett.